Regierung Juncker-Asselborn I

D'Regierung Juncker-Asselborn I war eng Koalitiounsregierung aus CSV an LSAP, déi aus de Chamberwale vum 13. Juni 2004 zu Lëtzebuerg ervirgaangen ass. Si ass den 31. Juli 2004 vereedegt ginn a bestoung aus 13 Ministeren, engem Ministre délégué an enger Staatssekretärin.

Den 22. Februar 2006 goufen e puer Portefeuillen ëmverdeelt: De Jean-Louis Schiltz huet d'Verdeedegung vum Luc Frieden iwwerholl, an d'Octavie Modert gouf zousätzlech Staatssekretärin fir Kultur, Héichschoulerzéiung a Fuerschung.

Zesummesetzung
 Jean-Claude Juncker (CSV): Premierminister; Staatsminister; Finanzminister
 Jean Asselborn (LSAP): Vizepremierminister; Ausseminister a Minister fir Immigratioun
 Fernand Boden (CSV): Minister fir Landwirtschaft, Wäibau a Ländlech Entwécklung; Minister fir de Mëttelstand, Tourismus a Wunnengsbau
 Marie-Josée Jacobs (CSV): Ministesch fir Famill an Integratioun; Ministesch fir Chancëgläichheet
 Mady Delvaux-Stehres (LSAP): Erzéiungs- a Bildungsministesch.
 Luc Frieden (CSV): Justizminister; Budgetsminister (bis Februar 2006 och Verdeedegungsminister)
 François Biltgen (CSV): Aarbechtsminister; Minister fir Kultur, Héichschoulen a Fuerschung; Minister fir de Kultus
 Jeannot Krecké (LSAP): Minister fir Wirtschaft an Aussenhandel; Sportsminister
 Mars Di Bartolomeo (LSAP): Minister fir Gesondheet a Sozialversécherung
 Lucien Lux (LSAP): Ëmweltminister; Transportminister
 Jean-Marie Halsdorf (CSV): Inneminister a Minister fir Landesplanung
 Claude Wiseler (CSV): Minister fir Ëffentlech Verwaltung a Verwaltungsreform; Minister fir Ëffentlech Aarbechten
 Jean-Louis Schiltz (CSV): Minister fir Zesummenaarbecht an Humanitär Hëllef; Minister fir Kommunikatioun; zanter Februar 2006: Verdeedegungsminister
 Nicolas Schmit (LSAP): Delegéierte Minister fir Aussebezéiungen an Immigratioun
 Octavie Modert (CSV): Staatsekretärin fir d'Relatioune mam Parlament; Staatssekretärin fir Landwirtschaft, Wäibau a Ländlech Entwécklung; zanter Februar 2006: Staatsekretärin fir Kultur, Héichschoulen a Fuerschung

 Um Spaweck 
 Websäit vun der Lëtzebuerger Regierung
 Den Arrêté grand-ducal du 31 juillet 2004 portant attribution des compétences ministérielles aux Membres du Gouvernement
 Den Arrêté grand-ducal du 7 août 2004 portant constitution des Ministères
 Den Arrêté grand-ducal du 22 février 2006 portant modification de l'arrêté grand-ducal du 31 juillet 2004 portant attribution des compétences ministérielles aux membres du Gouvernement
 Den Arrêté grand-ducal du 22 février 2006 accordant délégation de compétence et délégation de signature à Madame la Secrétaire d'Etat Octavie MODERT pour les affaires relevant du Ministère de la Culture, de l'Enseignement supérieur et de la Recherche

 Steve Bissen, Des einen Freud, des anderen Leid op wort.lu den 3. September 2018 an an der Drockversioun vum Luxemburger Wort vum 3. September 2018, Säit 2

Juncker-Asselborn